Legal Document

Category: 26

Text:
47. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ. 446/2/217412/Σ. 601 της 18 Μαρτ./8 Απρ. 1994 (ΦΕΚ Β  '255) (Διόρθ. Σφαλμ. στο ΦΕΚ Β΄751/5-101994) Άδειες απουσίας και χρόνος πραγματικής πενταετούς Υπηρεσίας. Έχοντας υπόψη : α)Τις διατάξεις του άρθρ. 12 του Νόμ. 1513/85 (ΦΕΚ 12/Α'), όπως αυτό αντικαταστάθηκε με τις διατάξεις της παρ. 7 του άρθρ. 9 του Νόμ. 2109/92  (ΦΕΚ 205/Α').  (Αντί για τη σελ. 1216,11) Σελ. 1216,11(α) Tεύχος 1390 Σελ.1 Μόνιμοι και Εθελοντές Οπλίτες και Ανθυπασπιστές 36.Ξ.α.39-47 β)Τις διατάξεις της με αριθ. πρωτ. Γ. 5815/19.12.93 κοινής απόφασης του Πρωθυπουργού και του Υπουργού Εθνικής Άμυνας "Ανάθεση αρμοδιοτήτων Υπουργού Εθνικής Άμυνας στους Υφυπουργούς Εθνικής Άμυνας" (ΦΕΚ 914/21/12/ 93 τ.Β'). γ)Σχετική πρόταση του αρχηγού ΓΕΕΘΑ (Φ.446/ 1/9.2.94), αποφασίζουμε: Είδη αδειών εθελοντών πενταετούς υπηρεσίας (Ε.Π.Υ.) Άρθρ.1.-1.Στους άνδρες οπλίτες πενταετούς υπηρεσίας (Ε.Π.Υ.) χορηγούνται οι παρακάτω άδειες απουσίας: α)Κανονική. β)Μικρής διάρκειας. γ)Αναρρωτική. 2.Στις γυναίκες Ε.Π.Υ. χορηγούνται οι άδειες που αναφέρονται στην προηγούμενη παράγραφο και επιπλέον άδεια λόγω κύησης και τοκετού. Κανονική άδεια των Ε.Π.Υ.(ανδρών και γυναικών ) Άρθρ.2.-1.Η χορήγηση της κανονικής άδειας των Ε.Π.Υ είναι υποχρεωτική. 2.Κατά το έτος κατάταξης των Ε.Π.Υ. και κατά το έτος συμπλήρωσης της πενταετίας, χορηγείται σε αυτούς κανονική άδεια 5 ημερών για κάθε πλήρες δίμηνο υπηρεσίας. Κατά τα υπόλοιπα ημερολογιακά έτη χορηγείται κανονική άδεια 30 ημερών κατ' έτος. 3.Η κανονική άδεια χορηγείται στους Ε.Π.Υ. μετά την ολοκλήρωση της βασικής και της ειδικής εκπαίδευσής τους, εφάπαξ η σε τμήματα των 2 τουλάχιστον ημερών. Κατ' εξαίρεση και για την αντιμετώπιση σοβαρών ατομικών η οικογενειακών προβλημάτων των Ε.Π.Υ μπορεί να χορηγείται σε αυτούς κατά τη διάρκεια της βασικής και ειδικής εκπαίδευσής τους, κανονική άδεια μέχρι 4 ημερών, εφόσον είναι δυνατή η χορήγησή της σύμφωνα με όσα καθορίζονται στην προηγούμενη παράγραφο.  4.Κανονική άδεια που δεν χορηγείται στους Ε.Π.Υ κατά το έτος κατάταξης, εξαιτίας μη ολοκλήρωσης της βασικής και της ειδικής εκπαίδευσής τους, χορηγείται υποχρεωτικά κατά το επόμενο ημερολογιακό έτος. 5.Κατά τα έτη έναρξης και λήξης η διακοπή της άδειας κύησης και τοκετού χορηγείται στις γυναίκες Ε.Π.Υ. κανονική άδεια 30 ημερών συνολικά. Ειδικά σε περίπτωση διακοπής της κύησης χορηγείται επιπλέον κανονική άδεια 5 ημερών για κάθε πλήρες δίμηνο υπηρεσίας για το χρονικό διάστημα από τη διακοπή της αδείας αυτής και μέχρι την συμπλήρωση έτους της χορήγησής της. Σελ 1216,12(α) Τεύχος 1390 Σελ. 2 Άδεια μικρής διάρκειας των Ε.Π.Υ. (ανδρών και γυναικών) Άρθρ.3.-1.Στους Ε.Π.Υ. μπορεί να χορηγείται άδεια μικρής διάρκειας μέχρι 10 ημερών κατ' έτος. Κατά το έτος κατάταξης μπορεί να χορηγείται εφόσον η κατάταξη πραγματοποιήθηκε πριν από την 1η Ιουλίου και κατά το έτος συμπλήρωσης της πενταετίας εφόσον η πενταετία συμπληρώνεται μετά την 30η Ιουνίου. 2.Η άδεια μικρής διάρκειας χορηγείται στους Ε.Π.Υ. μετά την ολοκλήρωση της βασικής και ειδικής εκπαίδευσής τους σε τμήματα των 2 τουλάχιστον ημερών. Κατ' εξαίρεση και για την αντιμετώπιση σοβαρών ατομικών η οικογενειακών προβλημάτων των Ε.Π.Υ., μπορεί να χορηγείται σε αυτούς κατά την διάρκεια της βασικής και ειδικής εκπαίδευσής τους, άδεια μικρής διάρκειας μέχρι 4 ημερών, εφόσον είναι δυνατή η χορήγησή της σύμφωνα με όσα καθορίζονται στην προηγούμενη παράγραφο. 3.Η άδεια μικρής διάρκειας μπορεί να χορηγείται στις γυναίκες Ε.Π.Υ. τόσο κατά το έτος έναρξης όσο και κατά το έτος λήξης ή διακοπής της άδειας κύησης και τοκετού. Αναρρωτική άδεια  των Ε.Π.Υ. Άρθρο.4.-1.Η αναρρωτική άδεια χορηγείται από τις αρμόδιες υγειονομικές επιτροπές των Ένοπλων Δυνάμεων, ως εξής: α)Για τους άρρενες Ε.Π.Υ. που δεν έχουν εκπληρώσει τις στρατιωτικές υποχρεώσεις τους και μέχρι τη συμπλήρωση αυτών: Σύμφωνα με τις διατάξεις που ισχύουν για τους οπλίτες που εκπληρώνουν θητεία. β)Για τις γυναίκες και τους άρρενες Ε.Π.Υ. που έχουν εκπληρώσει τις στρατιωτικές υποχρεώσεις τους: Σύμφωνα με τις διατάξεις που ισχύουν για τους εθελοντές οπλίτες. Άδεια κύησης και τοκετού Άρθρ.5.-Για την άδεια κύησης και τοκετού των γυναικών Ε.Π.Υ. εφαρμόζονται αναλόγως οι διατάξεις που ισχύουν κάθε φορά για την ίδια άδεια των αξιωματικών νοσηλευτριών . 36.Ξ.α.47 Μόνιμοι και Εθελοντές Οπλίτες και Ανθυπασπιστές Χρόνος πραγματικής στρατιωτικής υπηρεσίας των Ε.Π.Υ. Άρθρ.6-1.Για τους άρρενες που κατατάσσονται ως Ε.Π.Υ. πριν από την εκπλήρωση των στρατιωτικών υποχρεώσεών τους και μέχρι τη συμπλήρωση αυτών, υπολογίζεται ως χρόνος πραγματικής στρατιωτικής υπηρεσίας όλο το χρονικό διάστημα κατά το οποίο αυτοί υπηρετούν στις τάξεις των Ενόπλων Δυνάμεων, εκτός από το χρόνο των παρακάτω καταστάσεων: α)Άγνοιας και λιποταξίας. β)Προσωρινής κράτησης και καταδίκης εκτός αν επακολούθησε αθώωση ή απαλλαγή από τη σχετική κατηγορία. γ)Πειθαρχικής φυλάκισης άνω των 3 ημερών για κάθε πλήρες δίμηνο παραμονής στις Ένοπλες Δυνάμεις. δ)Αδειών πλέον όσων καθορίζονται με τις διατάξεις των άρθρ. 2, 3 και 4 της απόφασης αυτής. 2.Για τους άρρενες που κατατάσσονται ως Ε.Π.Υ., μετά την εκπλήρωση των στρατιωτικών υποχρεώσεών τους, άρρενες Ε.Π.Υ. που συμπληρώνουν τις στρατιωτικές υποχρεώσεις τους καθώς και για τις γυναίκες Ε.Π.Υ., υπολογίζεται ως χρόνος πραγματικής στρατιωτικής υπηρεσίας όλο το χρονικό διάστημα κατά το οποίο υπηρετούν στις Ένοπλες Δυνάμεις εκτός από το χρόνο των παρακάτω ειδικών καταστάσεων: α)Αγνοίας και λιποταξίας. β)Προσωρινής κράτησης και καταδικίας, εκτός αν επακολούθησε αθώωση η απαλλαγή από τη σχετική κατηγορία. γ)Αδειών πλέον όσων καθορίζονται με τις διατάξεις των άρθρ. 2, 3, 4 και 5 της απόφασης αυτής. Άρθρ.7.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη διεύθυνση στρατολογικού του Γενικού Επιτελείου Εθνικής Άμυνας. Άρθρ.8.-1.Από τις διατάξεις της απόφασης αυτής δεν προκαλείται δαπάνη σε βάρος του κρατικού Προϋπολογισμού. 2.Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από τη δημοσίευσή της.